CELEX: 32003R0546
Language: lv
Date: 2003-03-27 00:00:00
Title: Komisijas Regula (EK) Nr. 546/2003 (2003. gada 27. marts) par dažiem paziņojumiem attiecībā uz Padomes Regulu (EEK) Nr. 2771/75, (EEK) Nr. 2777/75 un (EEK) Nr. 2783/75 piemērošanu olu un mājputnu gaļas nozarēs

Svarīgs juridisks paziņojums

|

32003R0546

Oficiālais Vēstnesis L 081 , 28/03/2003 Lpp. 0012 - 0013

		Komisijas Regula (EK) Nr. 546/2003(2003. gada 27. marts)par dažiem paziņojumiem attiecībā uz Padomes Regulu (EEK) Nr. 2771/75, (EEK) Nr. 2777/75 un (EEK) Nr. 2783/75 piemērošanu olu un mājputnu gaļas nozarēsEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 493/2002 [2], un jo īpaši tās 15. pantu,ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 493/2002, un jo īpaši tās 15. pantu,ņemot vērā Padomes 1975. gada 29. oktobra Regulu (EEK) Nr. 2783/75 par vienotu sistēmu tirdzniecībai ar ovalbumīnu un laktoalbumīnu [4], kurā jaunākie grozījumi izdarīti ar Komisijas Regulu (EK) Nr. 2916/95 [5], un jo īpaši tās 10. pantu,tā kā:(1) Ar Komisijas 1999. gada 16. marta Regulu (EK) Nr. 572/1999, kas attiecas uz dalībvalstu un Komisijas noteiktu savstarpēju saziņu attiecībā uz olu un mājputnu gaļas nozari, un ar ko atceļ Regulu (EEK) Nr. 1527/73 [6], tika ieviesta sistēma, ar kuras palīdzību dalībvalstis un Komisija paziņo viena otrai cenas olu un mājputnu gaļas tirgos, lai veicinātu to nevainojamu vadību.(2) Pieredze liecina par vajadzību veikt dažus sistēmas uzlabojumus. Tādēļ jāaizstāj Regula (EK) Nr. 572/1999.(3) Iknedēļas cenas jāpaziņo Komisijai ar tai pieņemamas elektroniskas datu pārraides sistēmas palīdzību, un cenām jābūt pieejamām konsultēšanai elektroniskā veidā.(4) Šajā regulā paredzētie pasākumi ir saskaņā ar Olu un mājputnu gaļas pārvaldības komitejas atzinumu,IR PIEŅĒMUSI ŠO REGULU.1. pants1. Ne vēlāk kā katru ceturtdienu pulksten 12.00 katra dalībvalsts elektroniski paziņo Komisijai:a) sprostos dētu A klases olu, kas ir vidējas L un M kategorijai, pārdošanas cenu iesaiņošanas centros;b) nesadalītu A klases cāļu, zināmi kā "65 % cāļi", pārdošanas cenu kaušanas uzņēmumos vai vairumtirdzniecības cenu, kas reģistrēta reprezentatīvos tirgos, vai citādi noformētu nesadalītu cāļu pārdošanas vai vairumtirdzniecības cenu, ja tā ir reprezentatīvāka.2. Cenas, kas minētas 1. punktā, ir vidējās cenas nedēļā pirms paziņošanas nedēļas. Tajās nav iekļauts PVN, un tās izsaka valsts valūtā uz 100 kg.3. Dalībvalstīs ne vēlāk kā 2003. gada 1. maijā stājas spēkā elektroniskas datu pārraides sistēma, kas ir pieņemama Komisijai.2. pantsVismaz reizi mēnesī pārvaldības komiteju sanāksmēs Komisija sniedz saskaņā ar 1. pantu paziņoto cenu kopsavilkumu un dara tās pieejamas dalībvalstīm savā tīmekļa vietnē.3. pantsAr šo atceļ Regulu (EK) Nr. 572/1999.4. pantsŠī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 27. martāKomisijas vārdā —Komisijas loceklisFranz Fischler[1] OV L 282, 1.11.1975., 49. lpp.[2] OV L 77, 20.3.2002., 7. lpp.[3] OV L 282, 1.11.1975., 77. lpp.[4] OV L 282, 1.11.1975., 104. lpp.[5] OV L 305, 19.12.1995., 49. lpp.[6] OV L 70, 17.3.1999., 16. lpp.--------------------------------------------------